“สมคิด” ชงเพิ่มวันหยุดสงกรานต์ ชี้กระตุ้นท่องเที่ยวไทย-แก้วิกฤตเศรษฐกิจ
"นายสมคิด จาตุศรีพิทักษ์” รองนายกรัฐมนตรี ชงเพิ่มวันหยุดสงกรานต์ ชี้กระตุ้นท่องเที่ยวไทย-แก้วิกฤตเศรษฐกิจ หลังได้รับผลกระทบจากไวรัส "โควิด-19" ถ้วนหน้า
"นายสมคิด จาตุศรีพิทักษ์” รองนายกรัฐมนตรี ชงเพิ่มวันหยุดสงกรานต์ ชี้กระตุ้นท่องเที่ยวไทย-แก้วิกฤตเศรษฐกิจ หลังได้รับผลกระทบจากไวรัส "โควิด-19" ถ้วนหน้า
13 ก.พ. 2563

นายสมคิด จาตุศรีพิทักษ์ รองนายกรัฐมนตรี เปิดเผยว่า ในวันพรุ่งนี้ (14 ก.พ.63) กระทรวงการคลังจะมีการหารือร่วมกับกระทรวงท่องเที่ยวและกีฬา กระทรวงแรงงาน กระทรวงพาณิชย์ เพื่อหามาตรการดูแลเฉพาะหน้า จากปัญหาไวรัสโคโรนาสายพันธุ์ใหม่ หรือ COVID-19 (โควิด-19) ที่ส่งผลกระทบต่อการท่องเที่ยว ซึ่งไม่ใช่กระทบแค่ผู้ประกอบการ แต่รวมไปถึงประชาชนที่มีอาชีพเกี่ยวกับการท่องเที่ยวด้วย รวมถึงต้องกระตุ้นโครงการไทยเที่ยวไทยมาช่วยหนุน เพื่อให้เกิดการจ้างงานและมีรายได้หล่อเลี้ยงในชุมชน
นอกจากนี้ ได้มอบหมายให้นายวิษณุ เครืองาม รองนายกรัฐมนตรี หาแนวทางเพิ่มวันหยุดต่อเนื่องช่วงสงกรานต์ หรือวันฉัตรมงคลเพื่อให้มีวันหยุดยาวต่อเนื่อง สนับสนุนการท่องเที่ยวเที่ยวในประเทศ
“อย่างเช่นสงกรานต์ คุณแค่เติมวันศุกร์ก็ได้ 7-8 วันแล้ว ช่วงที่เป็นวันฉัตรมงคลก็มีรอยแหว่งอีกเติมไปหน่อย ให้อาจารย์วิษณุคิดอยู่” นายสมคิด กล่าว